als_Latn bos_Latn ron_Latn
Eshte shtyre per te marten ne mesdite votimi i qeverise se re te Kosoves, qe do te perbehet nga dy partite me te medha, PDK dhe LDK.
Mesohet se kane qene pikerisht keto dy subjekte politike qe kane kerkuar shtyrjen e votimit, qe pritej te behej ne mbremjen e se henes, per shkak te mungeses se deputeteve serbe ne salle.
Lideri i Listes Serbe, Aleksandar Jablanoviç dhe deputetet e tij kane udhetuar drejt Rashkes, ne Serbi, ku jane takuar me perfaqesues te qeverise serbe per te diskutuar nese do te mbeshtesin ose jo ekzekutivin e ri kosovar.
Burime te Top Channel bejne te ditur se Beogradi zyrtar u ka thene deputeteve te Listes Serbe qe te kerkojne qe seanca te shtyhet per diten e marte, derisa te arrijne nje marreveshje me kreret e koalicionit PDK-LDK, per kushtet e serbeve.
Kushtet ne fjale jane: emerimi i nendrejtorit te Agjencise Kosovare te Inteligjences nga radhet e pakices serbe, nenkomandantit te FSK-se po nga radhet e serbeve, nderprerja e privatizimeve ne komunat serbe dhe krijimi i Asosiacionit te Komunave te kesaj pakice.
Mustafa: Programi yne per qeverisjen 4-vjeçare
Me heret para vendimit, kryetari i LDK-se, Isa Mustafa paraqiti ne seancen e Kuvendit te Kosoves programin qeverises, pas mandatimit te tij si kryeminister nga presidentja Atifete Jahjaga.
Ne fjalen e tij, Mustafa beri me dije se ne mandatin 4-vjeçar te kesaj qeverie prioritete do te jene lufta kunder krimit dhe korrupsionit, vazhdimi i dialogut me Serbine, si dhe forcimi i partneritetit me faktoret nderkombetare.
“Ne 4 vitet e ardhshme Kosova do te qeveriset nga koalicioni i dy partive me te medha, bashke me pakicat. Koalicioni qeverises do te punoje per sundimin e rendit dhe ligjit, shtetit te se drejtes dhe barazine para ligjit.
Qeveria eshte e vetedijshme qe duhet te punoje shume per mireqenien e qytetareve dhe ne kete aspekt do te nxitet sektori privat. Ne do te angazhohemi fuqishem per anetaresimin ne BE dhe ne organizatat e tjera, si dhe per ruajtjen e marredhenieve te shkelqyera me SHBA.
Ne shprehim perkushtimin tone per fqinjesi te mire dhe dialog me fqinjet. Jemi te vetedijshem per rendesine e zbatimit te marreveshjeve me Serbine.
Gjithashtu, ne shprehim angazhimin per te ngritur nje shtet qe lufton krimin e organizuar, korrupsionin dhe çdo forme ekstremizmi.
Ne do te krijojme nje qeveri te pergjegjshme, qe do te kete besimin e qytetareve dhe partnereve nderkombetare. Ne do promovojme lirite dhe vlerat qe jane baze e çdo demokracie”, deklaroi Mustafa.
Ne aspektin ekonomik, Mustafa premtoi lehtesi per biznesin e vogel, ulje taksash, si dhe nxitjen e investimeve te huaja por edhe vendase.
Haradinaj: Koalicioni, bashkim i me te keqinjve dhe me te dobteve
Gjate debateve politike, kryetari i AAK-se, Ramush Haradinaj vleresoi se Kosova ka rene ne poziten me te keqe me formimin e koalicionit Thaçi-Mustafa, qe u formalizua kete te hene.
Ne fjalen e tij gjate seances parlamentare, Haradinaj tha se ne kete koalicion jane bashkuar “te keqinjte dhe te dobetit”.
“Kosova ka rene ne nje gjendje te keqe per shkak te PDK dhe kryetarit te saj Hashim Thaçi. Ky koalicion e ka zbehur Kosoven. Ne kete koalicion jane bashkuar te keqinjte dhe te dobetit. Sa mire ka per te punuar qeverisja Mustafa-Thaçi, Parlamenti i Veselit, rendi dhe ligji? Sa do te na respektojne jashte shtetit ne kete gjendje? Ata jane bere bashke sepse me se miri i dine fajet dhe te metat njeri-tjetrit. Nuk mund te lejojme nje qeveri qe ta mashtroje vendin “non stop””, tha Haradinaj.
Albin Kurti: Shteti i Kosoves ne duart e SHIK-ut
Edhe kryetari i Vetevendosjes, Albin Kurti, ne fjalen e tij ne Kuvend hodhi akuza te ashpra ndaj PDK-se dhe koalicionit qeverises mes saj dhe LDK-se. Kurti e vuri theksin tek perberja e grupit, qe sipas tij dominohet nga ish-agjente e ish-drejtues te sherbimit sekret, SHIK.
Ne fjalen e tij, Kurti vleresoi se me keta njerez, institucionet e Kosoves nuk do te jene kurre ne gjendje te ofrojne drejtesi dhe siguri per qytetaret.
“Sot eshte dita me e erret per institucionet e pasluftes. Shefi i sherbimit sekret te PDK-se u be kryetar Parlamenti, ndersa dy partite me te rudhura u bene bashke per padrejtesi me privatizimet dhe leshime Serbise. Ata qe kane bere negociatat me Serbine kane qene pikerisht ish-anetaret e SHIK-ut, qe sot jane gjysma e PDK-se”, deklaroi Kurti.
Kreu i partise opozitare paralajmeroi se do te kerkoje formimin e nje komisioni parlamentar qe te hetoje krimet e SHIK-ut, perpjekje kjo qe ne te kaluaren ka deshtuar.
“Tani jemi 33 deputete te opozites dhe kur te bashkohen me ne 8 deputete te LDK-se qe votuan kunder Veselit do te formojme komisionin hetimor per SHIK-un. Per 15 vjet ne Kosove kane bashkejetuar SHIK-u dhe UDB-ja, pa u perplasur kurre. Nese SHIK-u do ishte kunder Serbise do te merrej me strukturat paralele serbe e jo me Vetevendosjen”, tha Kurti.
Ai vuri ne dukje se gjate qeverisjes se PDK Kosova ka pasur nje shtet te kapur dhe tani kesaj kapjeje sipas tij i eshte shtuar edhe LDK-ja.
“Kemi nje shtet te kapur, pas te cilit tani eshte kapur edhe LDK-ja. PDK eshte koorporata me e fuqishme ne Kosove. Ajo eshte kudo aksionere. Parulla e PDK-se eshte “Familja, prona, shteti”, por shteti ne funksion te pronave te familjes. Tani LDK do te behet e njejta familje me PDK-ne”, shtoi Kurti.
Thaçi: Blloku paszgjedhor, oferte per marreveshje
Ndersa kryetari i PDK-se, Hashim Thaçi, qe ne kabinetin e ri do jete zv.kryeminister i pare, mbrojti koalicionin me LDK-ne duke nenvizuar se ai eshte vullnet i respektimit te Kushtetutes, ligjeve dhe rezultatit te zgjedhjeve te 8 qershorit.
“Ky koalicion eshte orientim per funksionimin e institucioneve legjitime e funksionale, me perfshirjen e pakicave. Zerat kritike jane e drejte e gjithekujt qe deshiron te shprehe opinionin e tij, por askush nuk mund t’i mohoje nje koalicioni te hartoje programin e tij”, tha Thaçi, i cili shprehu edhe vizionin e ekzekutivit te ri.
“Kjo do te jete qeveria e integrimit, e sundimit te rendit dhe ligjit dhe vendimeve te guximshme qe kemi marre dhe do te vazhdojme te marrim. Nese shohim te kaluaren, keto dy parti kane marre vendimet me te rendesishme”, vijoi kreu i PDK-se.
Thaçi reagoi edhe ndaj kritikave te ashpra te bera nga opozita ndaj partnerit te koalicionit Isa Mustafa, ndersa beri me dije se pikerisht nga partite opozitare ka pasur nje seri ofertash per bashkeqeverisje.
“Deri dje disa parti dialogonin me LDK, ndersa tani nuk e vleresojne me. Dua te them se para marreveshjes me zotin Mustafa, tre partite qe dolen jashte me kane ofruar mundesi per koalicion. Por keto oferta nuk ishin transparente, ndersa takimet e mia me Mustafen po. Refuzimi im ka ardhur pasi kriteret e tyre kane qene ne kundershtim me politikat e orientimit euro-atlantik”, tha Thaçi.
“Eshte momenti qe ne t’i japim vendit qeverine e Kosoves, qe e presin qytetaret e qe eshte vonuar nga ofertat te bera pas shpine nga ata qe sot kane humbur. Ne kemi punuar me pergjegjesi te plote dhe ata qe thone ‘s’flasim me Thaçin dhe PDK-ne’, ne te vertete kane folur dhe madje kane derguar letra”, shtoi kreu i PDK.
Konjufca: Qeverisja e re, asnje perspektive Kosoves
Ne fjalen e krereve te grupeve parlamentare, Glauk Konjufca nga Vetevendosje perdori fjale te ashpra ndaj koalicionit PDK-LDK.
Konjufca deklaroi se ky koalicion qeverises nuk ka besueshmeri, per faktin e thjeshte, sipas tij, se PDK ishte qeverisja e korrupsionit dhe LDK ajo qe e ka kritikuar me shume kete keqqeverisje.
“Qeveria e kaluar ishte qeveria e lulezimit te korrupsionit, e shpenzimit te fondeve, qeveri e kapjes se shtetit, e punesimeve nepotike, qe ka arritur ta korruptoje edhe misionin e BE ne Kosove per sundimin e ligjit. Çfare Kosove na ka lene qeveria e PDK-se na e tregojne pamjet e mjerueshme te te rinjve qe marrin autobuset per te kaluar ne Serbi e me pas per ne Hungari, per te arritur vendet e BE-se. Kjo qeveri nuk shtroi asnje rruge e nuk ndertoi asnje shkolle te vetme nese ato nuk shnderroheshin ne vota”, deklaroi Konjufca.
Me pas, kreu i grupit Kuvendor te VV i drejtoi akuza te ashpra te mandatuarit si kryeminister, Isa Mustafa.
“Si mundeni ju zoti Mustafa te tregoni kaq pak skrupuj ndaj qytetareve? Ju zoti Mustafa luajtet rolin e kumarxhiut dhe tani keni perfunduar ne duart e Hashim Thaçit. Zgjedhja juaj eshte kryekeput per interesa personale, ju u bete vagon i PDK-se. Atehere, si mund t’i besojne qytetaret ketij njeriu qe tha se LDK nuk do te bashkohej kurre me PDK? Kur tha se denonte keqqeverisjen e PDK-se? Koalicioni PDK-LDK eshte koalicioni i dosjeve, i matrapazeve, i atyre qe qethen kete popull para, gjate dhe pas luftes”, shtoi Konjufca.
Krasniqi: Programi i Mustafes, jashte realitetit
Edhe kreu i grupit parlamentar te Nismes per Kosoven, Jakup Krasniqi tha fjalet me te keqija per koalicionin e ri qeverises. Krasniqi u shpreh se me kete qeveri, Kosova nuk do te kete asnje shprese per garantimin e rendit dhe ligjit, luftimin e korrupsionit apo per zhvillimin ekonomik e social.
“Me kete koalicion Kosova nuk ka shpresa as per drejtesi dhe as per ofrimin e sundimit te rendit dhe ligjit. Koalicioni i sotem eshte nje pandershmeri e skajshme”, deklaroi Krasniqi.
Ish-kryetari i Kuvendit kritikoi programin e prezantuar nga kryeministri i mandatuar Isa Mustafa, duke e cilesuar ate si jashte realitetit.
“Pas fjalimit te Mustafes krijova pershtypjen se mandatari per kryeminister nuk e ka idene e buxhetit te Kosoves. Ai foli sikur buxheti eshte 150 miliarde euro dhe jo 1 miliard e gjysme. Kam bindjen se me ato qe tha ai, Kosova nuk do te fitoje asgje. Kosova eshte ne vendin e 9 te vendeve me te varfera te kontinentit te Evropes, prandaj pak shprese ka qe ky mandatar do te dije te qeverise. Kjo qeveri nuk eshte bere per te ndryshuar zhvillimin ekonomik, shendetesine, etj. Ketij kabineti nuk i intereson jeta e qytetareve te Kosoves”, tha Krasniqi.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn